Клоўска (станцыя метро)

Клоўская (, ) — 31-я станцыя Кіеўскага метрапалітэна, размешчаная на Сырэцка-Пячэрскай лініі, паміж станцыямі «Палац Спорту» і «Пячэрская». Адкрыта 31 снежня 1989 года пад назвай «Мечнікава» у складзе першай чаргі Сырэцка-Пячэрскай лініі. Цяперашняя назва — з 2 лютага 1993 года, ад назвы гістарычнай мясцовасці Клоў, дзе станцыя размешчана.

 Канструкцыя 
Станцыя глыбокага залажэння. Мае тры падземныя залы — сярэднюю і дзве з пасадачнымі платформамі. Залы станцыі злучаюцца паміж сабой шэрагам праходаў-парталаў, якія чаргуюцца з пілонамі. Пілоны вузкія, абліцаваныя белым мармурам. Скляпенні выкананы з афарбаванага ліставога алюмінію. Агульнае афармленне станцыі лаканічнае, у светлых танах, без выкарыстання адмысловых дэкаратыўных элементаў. У тарцы цэнтральнай залы — кампазіцыя на біялагічную тэматыку (у гонар біёлага Іллі Мечнікава), якая сімвалізуе біялагічную ванну ў выглядзе арачнага контррэльефа з лакальнага белага мармуру, у цэнтры якой — чорная мармуровая сфера.

Сярэдняя зала пры дапамозе эскалатарнага тунэлю з трохстужачным аднамаршавым эскалатарам злучана з падземным вестыбюлем, які выходзіць у падземны пераход на вул. Мечнікава. Наземны вестыбюль адсутнічае.

 Рэжым працы 
Адкрыццё — 05:47, закрыццё — 0:11.
Адпраўленне першага цягніка ў напрамку:
 ст. «Сырэц» — 05:58
 ст. «Чырвоны хутар» — 05:52
Адпраўленне апошняга цягніка ў напрамку:
 ст. «Сырэц» — 00:27
 ст. «Чырвоны хутар» — 00:18

 Фотаздымкі 

 Спасылкі 
 Звесткі на афіцыйным сайце Кіеўскага метрапалітэна  
 Старонка станцыі на неафіцыйным сайце Кіеўскага метрапалітэна  
 Абмеркаванне станцыі на неафіцыйным сайце Кіеўскага метрапалітэна  
 Вэб-энцыклапедыя Кіева  

Катэгорыя:Станцыі Кіеўскага метрапалітэна